**ELEMENTE DE**

**FOLCLOR, MENTALITĂȚI ȘI CIVILIZAȚIE ROMÂNEȘTI**

**Domeniul: *Cultura populară românească***

**Tipul opţionalului: *Opţional de extindere***

**Clasa: *a X-a***

**Profil: *Uman***

**Specializarea*:Filologie***

**Durata: *1 an***

**Număr de ore pe săptămână: *1 oră***

**Propunator: *Ionescu Elena-Daniela***

**Instituţia de învăţământ:**

1. **ARGUMENT**

Acest curs opțional este gândit ca o ofertă adresată tinerilor de liceu, în condițiile în care școala românească va îngădui cu adevărat elevilor posibilitatea de a-și alege cursurile opționale. Doar în acest fel oferta de cursuri opționale va deveni interesantă, atractivă și va fi o provocare și pentru cadrul didactic ce va susține și propune aceste cursuri.

Cursul numit **„Elemente de folclor, mentalități și civilizație românești”** este conceput ca un curs opțional transdisciplinar, ce presupune dezvoltarea abilităților elevilor de a comunica oral, de a folosi TIC, de a-și procura sursele de informații, atât cele oferite de Internet, cât și cele oferite de bibliotecă, arhiva de folclor sau cele oferite de muzee sau de șantierele arheologice. În acest sens, denumirea de transdisciplinaritate a cursului nu este superfluă, căci un astfel de curs presupune colaborarea mai multor specialiști din diferite domenii: literatură și folclor, istorie, muzică, a muzeografilor și, de ce nu, a cercetătorilor angajați în diferite șantiere arheologice. O astfel de colaborare poate constitui pentru elevi o atracție aparte, putând fi considerată o metodă de învățare nonformală și, de ce nu, o formare inițială a viitorilor cercetători.

Este necesară, cred, folosirea unor astfel de metode nonformale în învățământul românesc, care, din păcate, le exclude aproape, considerându-le oarecum neserioase, lipsite de fundament, echivalându-le cu „o joacă”. Nonformalul poate constitui, cred, o modalitate de relansare a învățământului românesc, o posibilă șansă de reducere a absenteismului și a abandonului în școli. Așa numita „Săptămână altfel” constituie, astăzi, o adevărată atracție pentru elevi, datorită potențialului de activități nonformale pe care îl presupune.

Cursul oferă doar o inițiere, o invitație adresată elevilor la descifrarea universului popular autohton, propunătorul fiind convins de importanța educării tinerilor în sensul cunoașterii rădăcinilor, a bunului simț artistic și, nu în ultimul rând, urmărind sensibilizarea tinerilor în privința valorilor culturale românești. Scopul urmărit este, desigur, și unul care vizează formarea durabilă a conștiinței de sine și a patriotismului (fără intenție emfatică). Numai prin sensibilizarea tinerilor în ceea ce privește valoarea și calitatea fondului popular românesc se poate spera într-un viitor în care conservarea acestuia nu va fi pus în pericol. Spre deosebire de alte popoare occidentale, care au pierdut iremediabil legătura cu trecutul (nu-și mai păstrează, de exemplu, portul popular) românii au încă posibilitatea de a-l salva. Cel mai important mi se pare însă să educăm generații de tineri care să iubească sincer și să fie mândre de acest trecut. Există, deși puține și lipsite de posibilități materiale, muzee dedicate artefactelor culturale românești, dar se înregistrează o scădere tot mai accentuată a mândriei de sine ca cetățean român.

În altă ordine de idei, acest curs este centrat mai ales pe elev, urmărind, prin modalitățile de evaluare, formarea capacității de cercetare individuală și de lucru în echipă. În primul rând, se urmărește, prin întreg procesul de predare-învățare-evaluare, respectarea stilurilor individuale de învățare, specifice fiecărui elev. O parte din modalitățile de evaluare (portofolii, desene, mape, albume foto, postere, scenete, spectacole) urmăresc punerea în valoare a competențelor câștigate de elev, prin modalități specifice fiecăruia dintre ei. Astfel, elevii vor putea alege, în funcție de înclinațiile fiecăruia dintre ei, modul de evaluare, fie prin desen, performarea unui dans, a unei melodii sau a unei scenete, prin desen, albume foto, postere sau portofolii.

De asemenea, fiecare elev va fi pus în situația unui „culegător de folclor”, având sarcina de a contribui (individual sau în grup), la realizarea unei broșuri/ culegeri de folclor contemporan autohton.

Se va urmări, de asemenea, dezvoltarea observației și a simțului critic, prin realizarea unor dezbateri pe teme atractive, dar și prin propunerea unor chestionare care să dezvolte gândirea critică a tinerilor.

Un alt produs final, în afara culegerii de folclor, va fi calendarul electronic al sărbătorilor specifice poporului român. Acest calendar va avea, de asemenea, și o variantă tipărită, care ar putea fi afișată în toate clasele liceului.

Punctele forte ale acestui curs opțional sunt, desigur, colaborarea grupului de profesori implicat în susținerea activităților, armonia relațiilor dintre elevi și profesori, carcterul nonformal și originalitatea metodelor de evaluare, menite să exploreze/ să dezvolte potențialul fiecărui elev.

Totuși, un astfel de curs nu poate fi un succes decât în măsura în care se va găsi o deschidere în colaborarea dintre diferite instituții, amintite în descrierea activităților cursului: Facultatea Valachia din Târgoviște, Centrul Județean de Etnografie și Folclor, Biblioteca Județeană, Muzeul Județean de Istorie, Complexul Muzeal „Curtea Domnească” și, nu în ultimul rând, scăderea birocrației în privința organizării excursiilor școlare.

**II. VALORI ȘI ATITUDINI:**

* Formarea unei atitudini pozitive față de valorile folclorului literar românesc
* Cultivarea interesului pentru receptarea textelor ce aparțin literaturii populare românești
* Dezvoltarea deprinderilor de analiză a diferitelor specii literare populare
* Cultivarea unei atitudini pozitive față de moștenirea culturală românească
* Stimularea gândirii autonome, reflexive și critice în raport cu diversele mesaje receptate
* Formarea unor reprezentări culturale privind evoluția relațiilor de gen în societatea românească

III. **COMPETENȚE GENERALE:**

1. Dezvoltarea capacităţii de comunicare
2. Comprehensiunea și interpretarea textelor
3. Conștientizarea valorilor culturale specifice civilizației românești, care conferă unicitate și recunoaștere la nivel mondial

IV. **Modalităţi de evaluare:**

1. Realizarea unor portofolii, desene, mape, albume foto, postere, scenete;
2. Realizarea unor expoziţii tematice;
3. Pregătirea şi susţinerea unor spectacole;
4. Prezentarea unor texte culese pe teren;
5. Realizarea unei broșuri/ culegeri de folclor contemporan autohton;
6. Prezentarea unor texte culese pe teren;
7. Complearea unor chestionare în urma excursiilor/ vizitelor tematice;
8. Întocmirea unui calendar (în format electronic și pe suport de hârtie) al obiceiurilor și tradițiilor românești.

**COMPETENȚE GENERALE ȘI SPECIFICE**

|  |  |
| --- | --- |
| **COMPETENȚE GENERALE** | **COMPETENȚE SPECIFICE** |
| 1. Dezvoltarea capacităţii de comunicare | 1.1.Însușirea și utilizarea terminologiei de specialitate1.2.Analiza și aprecierea unei practici tradiționale pentru exprimarea unui punct de vedere personal |
| 2.Comprehensiunea și interpretarea textelor | 2.1.Utilizarea strategiilor de lectură în vederea receptării operelor populare, ținând cont de specificul lor2.2.Cunoașterea contextelor de performare a poeziei obiceiurilor2.3.Dezvoltarea capacității de analiză a textelor populare, prin observarea imaginilor și a motivelor redundante în diferite contexte2.4.Interpretarea unor texte din literatura populară prin prisma propriilor valori și a propriei experiențe de viață și de lectură |
| 3.Conștientizarea valorilor culturale specifice civilizației românești, care conferă unicitate și recunoaștere la nivel mondial | 3.1.Dezvoltarea unei viziuni de ansamblu asupra fenomenului cultural românesc (conștientizarea conceptului de „specific național”)3.2.Compararea viziunii despre lume și despre condiția umană reflectate în texte literare populare și culte românești3.3.Compararea viziunii despre lume și despre condiția umană reflectate în texte aparținând literaturilor populare din Balcani3.4.Compararea viziunii despre lume și despre condiția umană reflectate în texte aparținând folclorului contemporan3.5. Compararea bucătăriei românești cu cele ale țărilor vecine3.6.Utilizarea adecvată a tehnicilor de documentare a unei teme3.7.Cunoașterea datelor importante ale calendarului popular3.8.Compararea viziunii despre lume și despre condiția umană reflectate în diferite sărbători celebrate de poporul român |

**COMPETENȚE SPECIFICE, CONȚINUTURI ȘI ACTIVITĂŢI DE ÎNVĂŢARE**

|  |  |  |
| --- | --- | --- |
| **COMPETENȚE SPECIFICE** | **CONȚINUTUTRI PROPUSE** | **ACTIVITĂȚI DE ÎNVĂȚARE** |
| 1.1. Însușirea și utilizarea teminologiei de specialitate; | ***Terminologie specifică*** * Etnografia, etnologia şi antropologia culturală; folclor;
* Mitul şi ritul;
* Arhetipul şi magia;
* Sociologia culturii.
 | -exerciții de clarificare a terminologiei specifice;-exerciții de identificare a unor mituri specifice culturii române în diferite texte aparținând literaturii populare și culte;-exerciții de identificare a conceptului de arhetip în diferte texte literare populare și culte;-exerciții de analiză a textelor care se încadrează în context magic. |
| 1.2.Analiza și aprecierea unei practici tradiționale pentru exprimarea unui punct de vedere personal2.1.Utilizarea strategiilor de lectură în vederea receptării operelor populare, ținând cont de specificul lor | ***Sincretismul limbajelor artisitice în literatura populară*** *-muzica;**-dansul;**-textul.* | -exerciții de identificare a particularităților limbajului artistic specific literaturii populare;-exerciții practice de învățare a unor cântece/ dansuri populare;-exerciții de performare a unor balade, doine sau basme populare (colaborare cu profesorul de muzică);-audiția unor balade și doine autentice, performate de artiști populari anonimi. |
| 1.2.Analiza și aprecierea unei practici tradiționale pentru exprimarea unui punct de vedere personal3.1.Dezvoltarea unei viziuni de ansamblu asupra fenomenului cultural românesc (conștientizarea conceptului de „specific național”) | ***Modalități de manifestare a gustului pentru frumos în cultura populară românească*** -*confecționarea măștilor* (elemente de rit religios precreștin);-*specificul dansurilor populare, în funcție de regiunile țării;(dansul călușarilor – propus spre a fi integrat în patrimoniul UNESCO);* *-confecționarea vaselor de lut (diferite centre recunoscute la nivel internațional: ceramica de Horezu);**-confecționarea diferitelor obiecte de îmbrăcăminte, specifice portului popular**(modernitatea iei românești)* *-elemente de broderie;**-încondeierea ouălor de Paști;**-Cimitirul Vesel de la Săpânța;**-bisericile din lemn din Transilvania;**-porțile sculptate în lemn, din Transilvania;**-mănăstirile din Bucovina.* | -utilizarea informațiilor oferite de Internet, în scopul realizării cercetării temei date;-exerciții de învățare a unor dansuri populare;-confecționarea unor vase din lut (parteneriat cu Universitatea Valahia, Facultatea de Istorie, Muzeul Județean de Istorie);-atelier de cusut, de încondeiat ouă, de pictat icoane pe sticlă (colaborare cu profesorul de desen). |
| 1.2.Analiza și aprecierea unei practici tradiționale pentru exprimarea unui punct de vedere personal3.7.Cunoașterea datelor importante ale calendarului popular | ***Folclorul obiceiurilor*** ***-****context, performer;****-****datina și obiceiurile tradiționale românești de peste an.* | -exerciții de clarificare a terminologiei specifice;-exerciții de identificare și exemplificare a diferitelor tradiții și obiceiuri specifice județului Dâmbovița;-vizionarea unor materiale din filmografia Centrului de Etnografie și Folclor Dâmbovița – parteneriat de colaborare. |
| 3.7.Cunoașterea datelor importante ale calendarului popular | ***Calendarul tradițional românesc***  | -exerciții transdisciplinare: realizarea unui calendar electronic și pe suport de hârtie al obiceiurilor românești |
| 1.2.Analiza și aprecierea unei practici tradiționale pentru exprimarea unui punct de vedere personal2.2.Cunoașterea contextelor de performare a poeziei obiceiurilor2.3.Dezvoltarea capacității de analiză a textelor populare, prin observarea imaginilor și a motivelor redundante în diferite contexte | ***A. Poezia obiceiurilor de iniţiere şi de trecere; context și obiceiuri***  a. Naşterea; b. Nunta; c. Înmormântarea.-*motive și imagini specifice, întâlnite în poezia legată de aceste obiceiuri.* | -vizionarea unor materiale din filmografia Centrului de Etnografie și Folclor Dâmbovița (parteneriat cu această instituție);-realizarea unor proiect: descrierea obiceiurilor legate de cele 3 mari rituri de trecere: naștere, nuntă, înmormântare, în urma unor cercetări personale sau a unor observații individuale;-exerciții de identificare a unor motive și imagini specifice poeziei obiceiurilor de inițiere și de trecere. |
| 1.2.Analiza și aprecierea unei practici tradiționale pentru exprimarea unui punct de vedere personal2.2.Cunoașterea contextelor de performare a poeziei obiceiurilor2.3.Dezvoltarea capacității de analiză a textelor populare, prin observarea imaginilor și a motivelor redundante în diferite contexte | ***B. Poezia obiceiurilor calendaristice; context și obiceiuri***  Obiceiurile de iarnă :1. Colindul;
2. Umblatul cu plugul. Pluguşorul.
 | -vizionarea unor materiale din filmografia Centrului de Etnografie și Folclor Dâmbovița;-exerciții de descriere a obiceiurilor de iarnă;-exerciții de identificare a unor motive și imagini specifice poeziei obiceiurilor de iarnă;-exerciții de identificare a diferitelor sensuri și semnificații specifice acestei poezii. |
| 1.2.Analiza și aprecierea unei practici tradiționale pentru exprimarea unui punct de vedere personal2.2.Cunoașterea contextelor de performare a poeziei obiceiurilor2.3.Dezvoltarea capacității de analiză a textelor populare, prin observarea imaginilor și a motivelor redundante în diferite contexte | ***C. Poezia riturilor de vindecare***  a. Descântatul; b. Descântecele; c. Fermecele. | -vizionarea unor materiale din filmografia Centrului de Etnografie și Folclor Dâmbovița;-exerciții de descriere a contextelor de performare a descântecelor sau prezentarea unor observații individuale;-exerciții de identificare a unor motive și imagini specifice poeziei riturilor de vindecare. |
| 3.2.Compararea viziunii despre lume și despre condiția umană reflectate în texte literare populare și culte românești | Motive, teme și perspective împrumutate de literatura cultă românească Motive, teme și perspective împrumutate în muzica rock românească  | -exerciții de identificare, în diferite opere aparținând literaturii culte românești, a unor teme și motive împrumutate din folclorul românesc;-audiția/ lectura critică a baladei Meșterului Manole, varianta populară, a celei cântate de formația rock „Celelalte cuvinte”. |
| 3.3.Compararea viziunii despre lume și despre condiția umană reflectate în texte aparținând literaturilor populare din Balcani | Motive folclorice călătoare *-motivul zidului părăsit în literatura popoarelor din Balcani* | -exerciții de comparare a unor opere ce aparțin literaturilor populare vecine și universale;-exerciții de identificare a *motivelor călătoare* din diferite texte populare. |
| 1.2.Analiza și aprecierea unei practici tradiționale pentru exprimarea unui punct de vedere personal2.4.Interpretarea unor texte din literatura populară prin prisma propriilor valori și a propriei experiențe de viață și de lectură | Formarea credințelor și a mentalităților – constructe culturale –relația bărbat - femeie -elemente de sociologie (conceptul de cultură, instituții culturale, relația bărbat-femeie)-lectura critică a unor texte din literatura populară | -exemplificarea, pornind de la propriile experiențe de viață și de lectură, a relației culturale bărbat – femeie;-dezbaterea;-instituții culturale - o definire sociologică a temenului de cultură și aplicații;- exerciții de lectură și de înțelegere a unor texte din literatura populară. |
| 3.4.Compararea viziunii despre lume și despre condiția umană reflectate în texte aparținând folclorului contemporan | Folclorul contemporan -forme ale folclorului contemporan | -exerciții de lectură și de înțelegere a viziunii asupra lumii  |
| 3.8.Compararea viziunii despre lume și despre condiția umană reflectate în diferite sărbători celebrate de poporul român | Sărbători de împrumut vs. sărbători tradiționale: „Valentine’s Day” și Dragobetele ; Haloween - cultul morților  | -realizarea unui sondaj de opinie printre elevii liceului, în legătură cu oportunitatea împrumutării unor sărbători din alte culturi |
| 3.6.Utilizarea adecvată a tehnicilor de documentare a unei teme | Legenda lui Dracula:baze reale și dezvoltarea lor ficțională; beneficii și daune  | -excursie tematică: Complexul Muzeal „Curtea Domnească” din Târgoviște/ Cetatea Râșnov, Castelul Bran;-cartea lui Bram Stoker, filme pe această temă, Național Geografic. |
| 3.5.Compararea bucătăriei românești cu cele ale țărilor vecine | Arta culinară tradițională – împrumut și originalitate  | -exerciții practice de pregătire și prezentare a unei mese tradiționale de sărbătoare  |
| 3.6.Utilizarea adecvată a tehnicilor de documentare a unei teme  | Situri arheologice; relicve ale strămoșilor daci pe teritoriul județului Dâmbovița  | -vizită la Muzeul Județean de Istorie Dâmbovița;-parteneriat de colaborare cu Universitatea Valachia, din Târgoviște, Facultatea de Istorie;-practică (opțional) pe un șantier arheologic. |

**BIBLIOGRAFIE**

Amzulescu, Al. I. *Cântece bătrâneşti*, București, Editura Minerva, 1974

Blaga, L. *Spaţiul Mioritic*, în *Trilogia culturii*, București, Editura pentru Literatură, 1969

Brăiloiu, Constantin *Ale mortului. Din Gorj*, București, Editura Presa Veche

 Românească, 1936

Eliade, M. *De la Zalmoxis la Ghenghis Hun*, București, Editura Ştiinţifică şi Enciclopedică, 1990

 *Comentarii la legenda Meşterului Manole*, București, Editura Humanitas, 2004

Fochi, A. *Paralele folclorice*, București, Editura Minerva, 1984

*Mioriţa, texte poetice alese*, București, Editura Minerva, colecția „Meșterul Manole”, 1980

Freud, S. *Totem și tabu – o interpretare psihanalitică a vieții sociale a popoarelor primitive,*traducere de Gabriel Avram, București, Editura Antet, 2010

van Gennep, Arnold *Riturile de trecere*, traducere de Lucian Berdan și Nora Vasilescu, studiu introductiv de Nicolae Constantinescu,

 Postfață de Lucia Berdan, Iasi, Editura Polirom, 1996

Ghinoiu, I. *Obiceiurile populare de peste an*, București, Editura Dicționar, 1997

 Marian, S. Fl. *Nașterea* *la români,*

 *Nunta la români*

*Înmormântarea la români, ediție îngrijită, introducere, bibliografie și glosar de Iordan Datcu,* București, Editura Saeculum, 2009

Pop, M. „Măştile de lemn din Bârsești-Topești”, în Revista de Folclor, an III, nr. 1, 1958, pag. 7 – 22

Pop, M. și Ruxandoiu, P. *Folclor literar românesc,* București, Editura Didactică și Pedagogică, 1976